ຄວາມເຄ່ງຕຶງເພີ່ມທະວີຂຶ້ນ ໃນເຂດທະເລຈີນໃຕ້ (ເບິ່ງ ວີດິໂອພາສາລາວ/ອັງກິດ)
ຫວຽດນາມແລະຟີລິບປີນ ກາວຫາຈີນວາ ລວງລ ເຂດທີ່ພວກຕົນອ້າງເອົາກໍາມະສິດ ໃນທະເລຈີນໃຕ້.
ຄວາມເຄັ່ງຕຶງໃນເຂດທະເລຈີນຕອນໃຕ້ ກ່ຽວກັບເຂດນໍ້າແດນດິນ ທີ່ເປັນຫົວຂໍ້ຂັດແຍ້ງກັນນັ້ນ ໄດ້ໂຜ່ໂຕຂື້ນມາອີກຄັ້ງນຶ່ງ ຍ້ອນການປະທະກັນລະຫວ່າງຈີນກັບຫວຽດນາມ ແລະຟິລິບປິນ ເມື່ອໝໍ່ໆມານີ້ ບັນຫາຜິດຖຽງກັນດັ່ງກ່າວເກີດຂື້ນ ໃນຂະນະທີ່ສະຫະລັດແລະສະມາຄົມອາ ຊ່ຽນພະຍາຍາມທີ່ຈະຊ່ວຍພວກປະເທດ ທີ່ອ້າງເອົາເຂດນ່ານນໍ້າທີ່ອຸດົມໄປດ້ວຍຊັບພະກອນ ນັ້ນ ຫາທາງແກ້ໄຂບັນຫາຄວາມແຕກຕ່າງຂອງພວກເຂົາເຈົ້າ ໂດຍຜ່ານການ ໂອ້ລົມສົນທະ ນາກັນ ແລະຫລີກລ່ຽງການໃຊ້ກໍາລັງຫລືການຂົ່ມຂູ່ໃດໆ ດາຣາມີເລຶ່ອງນີ້ ມາສະເໜີທ່ານ // ສຽງປະທ້ວງ // ໃນການໂຮມຊຸມນຸມປະທ້ວງ ທີ່ບໍ່ຄ່ອຍມີຢູ່ໃນຫວຽດນາມ ເມື່ອວັນອາທິດຜ່ານມານັ້ນ ປະຊາຊົນຫລາຍຮ້ອຍຄົນໄດ້ໄປເຕົ້າໂຮມກັນຢູ່ຕໍ່ໜ້າ ສະຖານທູດຈີນໃນນະຄອນຫລວງຮາໂນຍ ເພື່ອຮ້ອງດ່າປະນາມຈີນສໍາ ລັບອັນທີ່ພວກເຂົາເຈົ້າກ່າວຫາວ່າ ເປັນການບຸກຮຸກຂອງຈີນເມື່ອໝໍ່ໆມານີ້ ໃນເຂດທະເລຈີນໃຕ້ ຫວຽດນາມກ່າວວ່າ ກໍ່າປັ່ນລໍານຶ່ງຂອງຈີນໄດ້ຕັດສາຍເຄເບິ້ນໃຕ້ນໍ້າຂອງກໍ່າປັນສໍາຫລວດນໍ້າມັນລໍານຶ່ງຂອງຫວຽດນາມໂດຍເຈດຕະນາໃນເດືອນແລ້ວນີ້ ໃນຂະນະທີ່ກໍ່າປັ່ນລໍາດັ່ງກ່າວຂອງຫວຽດນາມ ກໍາລັງທໍາການທົດສອບຟັງແຜ່ນດິນໄຫວຢູ່ ສ່ວນຟິລິບປິນນັ້ນ ກໍໄດ້ລາຍງານວ່າ ໄດ້ມີການຜິດຖຽງກັນເລື້ອງ ເຂດນໍ້າແດນດິນເທື່ອໃໝ່ອີກແລະ ກ່າວຫາຈີນວ່າໄດ້ຂົນວັດຖຸກໍ່ສ້າງ ໄປໄວ້ ແລະຕັ້ງຄ້າຍທະຫານຂຶ້ນ ຢູ່ເກາະຫິນຫລາຍແຫ່ງທີ່ຟິລິບ ປິນອ້າງເອົາກໍາມະສິດ ຝ່າຍຈີນ ກໍໄດ້ກ່າວປ້ອງກັນການກະທໍາ ຂອງຕົນ ວ່າຖືກຕ້ອງຊອບທໍາ ທຸກປະການ ເມື່ອວັນອາທິດຜ່ານມາ ໃນຄໍາປາ ໃສຕໍ່ກອງປະຊຸມປະຈໍາຂົງເຂດ ບັ້ນນຶ່ງ ກ່ຽວກັບການປ້ອງກັນ ເອເຊຍທີ່ສິງຄະໂປ ທ່ານຫລຽງ ກວາງລີ (Liang Guanglie) ລັດຖະມົນຕີປ້ອງກັນປະເທດ ຂອງຈີນກ່າວວ່າ ການຜິດຖຽງ ກັນຫວຽດນາມແລະຟິລິບປິນ ເມື່ອໝໍ່ໆມານີ້ ແມ່ນຄວບຄຸມ ໄວ້ໄດ້ແລ້ວໃນເວລານີ້ ທ່ານ ກວາງລີ ກ່າວຕໍ່ໄປວ່າ: ທ່ານ ດີນ ຈັງ (Dean Cheng) ນັກວິເຄາະຂ່າວດ້ານການປ້ອງກັນຂອງຂົງເຂດເອເຊຍປະ ຈໍາມູນນິທີມູນມໍລະດົກ ຫລື Heritage Foundation ທີ່ນະຄອນຫລວງວໍຊິງຕັນ ກ່າວວ່າ ເຖິງແມ່ນວ່າຈີນອາດຈະບໍ່ຍິງໃສ່ໃຜກໍຕາມ ແຕ່ພຶດຕິການຂອງຈີນກໍຖືວ່າເປັນການເກາະຜິດຄິດຮ້າຍ ແລະເຮັດໃຫ້ຊີວິດຕົກຢູ່ໃນໄພອັນຕະລາຍ ທ່ານ Cheng ກ່າວວ່າ: ສະມາຄົມປະຊາຊາດເອເຊຍຕາເວັນອອກສຽງໃຕ້ ຫລືເອເຊຍອາຄະເນ ເອີ້ນຫຍໍ້ວ່າ ອາຊ່ຽນ ໄດ້ທໍາງານກັບຈີນ ເພື່ອເຮັດຂໍ້ຕົກລົງກ່ຽວກັບ ກົດເກນການປະພຶດປະຕິບັດ ຢູ່ໃນເຂດທະເລຈີນໃຕ້ນັ້ນ ທ່ານ ຫງວຽນ ຈີ ວິນ (Nguyen Chi Vinh) ຮອງລັດຖະມົນຕີປ້ອງກັນປະເທດຫວຽດ ນາມກ່າວວ່າ ການຮ່ວມໄມ້ຮ່ວມມືຂອງຈີນນັ້ນແມ່ນສໍາຄັນຫລາຍ ແຕ່ກໍກ່າວຕື່ມວ່າ ການຕົກລົງໃຈຂອງຫວຽດນາມໜັກແໜ້ນ ທ່ານ Ngyuen Chi Vinh ກ່າວວ່າ: ຂົງເຂດທະເລຈີນໃຕ້ ເປັນເຂດເດີນເຮືອທີ່ສໍາຄັນແຫ່ງນຶ່ງ ແລະເຊື່ອວ່າ ອຸດົມສົມບູນໄປດ້ວຍບໍ່ນໍ້າມັນແລະແກສທໍາມະຊາດ ຊຶ່ງປະເທດບຣູໄນ ຈີນ ມາເລເຊຍ ຟິລິບປິນ ແລະຫວຽດນາມ ຕ່າງ ກໍໄດ້ອ້າງເອົາກໍາມະສິດ ສະຫະລັດໄດ້ສະເໜີທີ່ຈະຊ່ວຍໃຫ້ຄວາມສະດວກໃນການແກ້ໄຂຂໍ້ຂັດແຍ້ງດ້ານດິນແດນລະ ຫວ່າງຈີນ ແລະພວກປະເທດເພື່ອນບ້ານເອເຊຍຕາເວັນອອກ ສຽງໃຕ້ນັ້ນ ໃນການກ່າວຢູ່ນະຄອນຫລວງວໍຊິງຕັນ ອາທິດແລ້ວນີ້ ທ່ານ ເຄີຕ ແຄມເບິລ (Kurt Campbell) ລັດຖະມົນຕີຊ່ວຍວ່າການຕ່າງປະເທດສະຫະລັດ ກ່າວວ່າ ສະຫະລັດຍັງສືບຕໍ່ຊຸກຍູ້ໃຫ້ມີການໂອ້ລົມສົນທະນາກັນ ລະຫວ່າງພັກຝ່າຍທີ່ຜິດຖຽງກັນທັງຫລາຍນັ້ນ ທ່ານ Campbell ກ່າວວ່າ: ຈີນຢາກປຶກສາຫາລືເລຶ່ອງຂໍ້ຂັດແຍ້ງກັນນີ້ ໃນ ລະດັບສອງຝ່າຍເປັນລາຍກໍລະນີໄປ ແລະຈົນກະທັ່ງເມື່ອໝໍ່ໆມານີ້ ປັກກິ່ງໄດ້ມີທ່າທີອ່ອນລົງໄປແດ່ ໃນການຢືນຢັນຂອງຕົນຕໍ່ກໍາມະສິດໃນດິນແດນໃນທະເລຈີນໃຕ້ນັ້ນ ທ່ານ Dean Cheng ນັກວິເຄາະປະຈໍາມູນນິທີມູນມໍລະດົກ ກ່າວວ່າ ປັກກິ່ງອາດກໍາລັງທົດສອບເບິ່ງທ່າທີຂອງຫວຽດນາມ ຫລືສະຫະ ລັດກໍໄດ້ ຊຶ່ງທ່ານຊີ້ອອກວ່າ ພຶດຕິການຕ່າງໆຂອງຈີນໃນເຂດທະເລຈີນໃຕ້ ໄດ້ມີຂຶ້ນລຸນຫລັງກອງປະຊຸມສຸດຍອດຫລາຍບັ້ນ ລະຫວ່າງຈີນ ແລະສະຫະລັດ ໂຮມທັງລະຫວ່າງປະທານປະເທດຈີນ ທ່ານ ຫູ ຈິນເຖົາ ແລະປະທານາ ທິບໍດີບາຣັກ ໂອບາມາ ເມື່ອເດືອນມັງກອນຜ່ານມາ ທ່ານ Cheng ກ່າວວ່າ: ” ຕະຫລອດອາທິດແລ້ວນີ້ ພວກເຈົ້າໜ້າທີ່ສະຫະລັດໄດ້ເນັ້ນຍໍ້າເຖິງຄວາມໝັ້ນໝາຍຂອງວໍຊິງຕັນ ຕໍ່ຂົງເຂດເອເຊຍ ໂດຍສະເພາະເອເຊຍຕາເວັນອອກສຽງໃຕ້ ແລະ ຄວາມເຕັມໃຈຂອງພວກຕົນ ທີ່ຈະປະຕິບັດງານຮ່ວມກັບຈີນຢູ່ໃນຂົງເຂດນັ້ນ ຝ່າຍຈີນກ່າວວ່າ ຕົນກໍມີຄວາມໝັ້ນໝາຍຕໍ່ການແກ້ ໄຂບັນຂັດແຍ້ງກັນໃນຂົງເຂດຢ່າງສັນຕິ ຄືກັນ ແຕ່ແນວໃດກໍດີ ຈາກເຫດການປະທ້ວງຢູ່ໃນຮາໂນຍນັ້ນ ເບິ່ງຄື ວ່າການແກ້ໄຂບັນຫານີ້ ຍັງຈະ ແກ່ຍາວອອກໄປຢູ່ // ສຽງປະທ້ວງ //